***Výbor***

***Národnej rady Slovenskej republiky***

***pre pôdohospodárstvo a životné prostredie***

25. schôdza výboru

Číslo: CRD- 555/2013

Návrh

**161**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 27. augusta 2013**

k zákonu z 26. júna 2013, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 625)

**Výbor Národnej rady Slovenskej republiky**

**pre pôdohospodárstvo a životné prostredie**

**A. p r e r o k o v a l**

zákon z 26. júna 2013, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky;

**B. n e s ú h l a s í**

s návrhom pána prezidenta Slovenskej republiky vyjadrenom v jeho rozhodnutí zo 17. júla 2013 č. 2407-2013-BA neprijať zákon ako celok;

**C. o d p o r ú č a**

**Národnej rade Slovenskej republiky**

zákon z 26. júna 2013, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky **opätovne schváliť v pôvodnom znení s touto pripomienkou:**

Čl. III znie:

„Čl. III

Tento zákon nadobúda účinnosť 1. januára 2014.“.

**C. p o v e r u j e**

spoločného spravodajcu, poslanca Národnej rady Slovenskej republiky **Ľuboša Martináka**, aby podľa § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výboru a aby odôvodnil návrh a stanovisko gestorského výboru k návrhu zákona.

***Výbor***

***Národnej rady Slovenskej republiky***

***pre pôdohospodárstvo a životné prostredie***

**V ý p i s**

zo zápisnice z 25. schôdze Výboru Národnej rady Slovenskej republiky pre pôdohospodárstvo a životné prostredie konanej 27. augusta 2013

**Výbor Národnej rady Slovenskej republiky pre**

**pôdohospodárstvo a životné prostredie**

prerokoval 27. augusta 2013 na svojej 25. schôdzi zákon z 26. júna 2013, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 625).

Vrátený návrh zákona na rokovaní výboru odôvodnila Mária **Dreninová,** riaditeľka odboru legislatívy a milostí Kancelárie prezidenta Slovenskej republiky.

Spravodajcom výboru bol poslanec Ľuboš **Martinák**.

Po rozprave výbor na návrh spravodajcu hlasoval o návrhu uznesenia uvedeného v prílohe.

Z celkového počtu 13 poslancov Výboru Národnej rady Slovenskej republiky pre pôdohospodárstvo a životné prostredie bolo prítomných 10 poslancov.

Za návrh predneseného uznesenia hlasovali 5 poslanci a 5 poslancov bolo proti. Výbor Národnej rady Slovenskej republiky pre pôdohospodárstvo a životné prostredie **neprijal platné uznesenie,** nakoľko návrh uznesenia **nezískal** **podporu potrebnej nadpolovičnej väčšiny všetkých členov výboru** podľa čl. 84 ods. 3 Ústavy Slovenskej republiky.

Ľuboš **Martinák** Mikuláš **H u b a**

overovateľ výboru predseda výboru